


|| Bb 


' HYNN UDD dw” | 














su 





PO 2060006060600 06-06 0686 200-06 060206 0 0006-00 Ge d0 0n 00 Y200206200-05 «6 206 





NN 


|EISTEDDFOD TREGROES 








TACHWEDD 18fed, 18890. 


PRIS - - - CEINIOG. 


“2 HIR CHN WOBRWYEDIG sr 


LLANIDYSSU L : 
Argraffwyd a Chyhoeddwyd gan Ul D. Lewis, Gomerian Press. 
1897. | 








RENWOGION. DYFFRYN 
CERDIN, 


[CyD-FUDDUGOL.] 





Sc EN Enwogion Dyffryn Cerdin, | 
wlXJ. Cedyrn gewri Cymru fu, | 
Gn drwy lwch oesau 

Yn disgleirio heddyw sy' ; 
Coed bytholwyrdd yn cysgodi 

Llwydion feddau oesau'r byd, | 
Coffadwriaeth a godasant | 
Bery'n hwy na'r mynor drud. | 


| Llechres hanes Dyffryn Cerdin 
| Frithir gan enwogion lu, 
| Tlawd fythynod nodant allan 
Lwybrau rhinwedd parch a bri; 
Teg bwlpudau yr enwadau, 
Lanwodd rhai'n o oes i oes, 
Pleidwyr rhyddid, gwlad, a cnrefydd, | 
Codwyr byd mewn rhin a moes. | 


Lewis fwyn o Ddinas Cerdin, 
Gwr talentog yn ei ddydd, 

Yn Pencader bu'n llafurus, 
Ffyddlawn was i deulu'r ffydd. 

Pantygwybed, dinôd fwthyn, 
Megaist gawr y dyddiau fu, 

Pwlpud Penybont Llandyssul 
Byth ni wna'th anghofio di. 


Owen Evans o Bant defaid, 
Aelwyd Purlip fu ei gryd, 

Bu ei ysgol o fawr fendith, 
Gwasgar moes a dysg ynghyd. 

Dyffrynllynod, hardd amaethdŷ, 
Enwog wyt yn mhlith y llu, 

Planwr Eglwys Als, Llanelli, 
Fagwyd rhwng dy furiau di. 

Christmas Evans, dyma urddas 
Ar enwogion Cerdin gu, 

Nôd edmygedd Cymru gyfan, 
Arwr ei phwlpudau hi. 

Amdo amser sy'n gorchuddio'r 
Bwthyn dinod isel-ben, 

Ni thyf glaswellt byth dros gofiant 
Christmas Fawr o'r Esgerwen. 


Castell Login, codaist dithau 
Was dros Dduw i'r Abermaw, 
Bugail ffyddlon, cyfaill cywir, 
Llwyddai'r achos yn ei law. 
Jones o'r Gelli, ŵr dysgedig, 
Hyf ddadleuwr cyfraith gwlad, 
Dewr ymladdwr dros gyfiawnder, 
Gelyn gormes, trais a brad. 


Jones y meddyg, mae ei enw'n 
Perarogli yn y tir, 

Ar adfeilion llawer einioes 
Planodd rosyn iechyd îr. 

Dyffryn Cerdin, anfarwoldeb 
Rydd “ Bardd Horeb” arnat ti, 

Byth ni flina bysedd amser 
Chwareu “ Telyn Ifan” gu. 


Heirdd Enwogion Dyffryn Oerdin, 
Nis gall bedd eich cuddio chwi, 
Na rhyferthwy 'stormydd amser 
I lychwino dim o'ch bri; 
Anfarwoldeb a geríiasoch 
Ar eich dyffryn prydferth, clyd, 
Swn eich traed ar balmant amser 
Glywir draw drwy oesau'r byd. 
Emrys. 


New House, Maesllyn. Sef JAMES JONES. , 

iN WOGION Dyffryn Cerdin ! fy nghlodforedd 
>j5j Offrymaf iddynt, haeddant wir fawrhâd, 
DG o ddyffrynoedd dwfn dinodedd 

I uchelderau bri o fewn ein gwlad: 
Caf enw Thomas Griffiths ar y llechres, 

A Dafydd Lewis, deil adgofion byw 
Am danynt fyth, dau gristion pur, dirodres, 

Sydd bellach fry'n mwynhau cymdeithas Duw. 





Gwir enwog fu James Lewis o Owmhyar 
Fel gwr haelionus i dylodion lu ; 
A Dafydd Evans, yr hwn fu yn gwasgar 
Ei feddyginiaeth werthfawr ar bob tu ; 
Ac enw'r hynaws Ddr. Jones y Gelli 
Sy'n aros fyth yn anwyl yn ein mysg; 
Jones y Cyfreithiwr, pleidiwr pob daioni, 
Ddadleuwr hyf, edmygai pawb ei ddysg. 


O oes i oes, Pantgwyn ar lech enwogrwydd 
Am ei chantorion medrus, peraidd, gawn ; 
A'r ieuangc Enoch Davies o Tynewydd 
Oedd lenor gwych, a bardd addawol iawn. 
“ Bardd Horeb, ” O! mae swyn ei gynghaneddion 
Yn fy llesmeirio, a'i farddoniaeth rydd 
Fel diliau mêl, a'i “ Delyn” lawn o swynion 
I'w goffadwriaeth yn gofgolofn fydd. 


Yr Hybarch David Davies, hoff yw coffa 
Am hwn, fu'n Seion megys seren glir ; 
Ac enw'r Parch. John Lewis berarogla 
Yn ngerddi adgof fel blodeuyn pur: 
Parch. Evan Davies Dyffrynllynod hefyd, 
Gwr hynaws, parchus, ffyddlawn tra fu byw, 
Un oedd ag hedd parhaus o gylch ei fywyd— 
Hen seraph anwyl gaed yn ngwinllan Duw. 


Y Parch. James Lewis, hen weinidog ffyddlon 
O deulu Dinas Oerdin* ydoedd ef, 





*Mae llawer o urddas yn perthyn i'r teulu hwn er's oesau maith. 

Gwr gostyngedig, a chaed ynddo brofion 
Mai cristion oedd, ac “un o blant y Nef.” 

Y gwyl Emanuel, ŵr duwiol, hawddgar, 
Bu'n llusern Duw i ddal goleuni'r Nef, 

Yn ngwinllan Iesu bu yn hynod weithgar, 


““ Gwas da a ffyddlawn” drwy ei oes fu ef. 


Parch. Titus Evans, enwaf yntau'n barchus 
Yn mhlith enwogion yr hen Ddyffryn glwys, 
Yn fynych gwelwyd cynulleidfa rymus 
A gruddiau llaith dan ei gynghorion dwys ; 
Ac Owen Evans, yntau'n llawn o allu, 
Oedd gristion pur, dirodres drwy ei oes, 
Yr oedd yn llawn bywiogrwydd wrth bregethu, 
A chodi'n gwlad yn uwch mewn rhin a moes. 


Canfyddaf Christmas megys Saul yn Isr'el, 
Yn uwch fel gwron enwog yn eu mysg, 
Dysgawdwr gododd Duw o radd Gamaliel, 
Yn wr eithriadol yn ei ddawn a'i ddysg, 
Hen gristion pur, a chenad hedd Jehofah, 
Fu'n traethu am yr Iawn a'r Cymod rhad, 
A wnaeth yr Iesu draw ar fryn Oalfaria 
I godi tlodion byd i'r Nefol Wlad. 


Enwogion hoff, darfyddodd eu gwasanaeth 
Ar faes y byd, mwynhant eu gwobr yn awr ; 
Mae ereill eto'n fyw mewn bri ehelaeth, | 
Yn weithwyr grymus, ffyddlon ar y llawr, 
Boed bendith Duw yn canlyn eu hymdrechion | 
Ar faes eu cyflawniadau yn y byd, 
A choder eto luaws o enwogion | 
Yn addurniadau i'r hen Ddyffryn clyd. | 





Adlais. d| 
Gomerian Press, Llandyssul. Sef D. C. Jonas. | 

ENDIGEDIG Ddyffryn Cerdin 
I) Boed dy ymffrost di o hyd 
Yn y meibion athrylithgar 
Ddarfu i ti siglo 'u cryd, 
Rhai cyn hyn fu'n ysgwyd miloedd 
Gyda nerth eu doniau braf, 
Bydd eu henwau'n perarogli 
Megys blodau pêr yr haf. 

Christmas Evans fu fel seren 
Fawr danbeidiol yn ei oes, 

Daflai wawl i blant y codwm, 
A'u cyfeirio tua'r groes ; 

Difrifoldeb oedd yn fflamio 
Yn ei lygad tanllyd ef; 

Pechaduriaid oedd yn gwelwi 
Dan ei genadwri gref. 


Mab dyddanwch, melus odiaeth, 
Fu Emmanuel i ni, 
Carai arwain hen bechadur 
I gym'dogaeth Calfari ; 
Cryglyd lais a gwedd nefolaidd, 
Angel pur mewn pabell frau, 
Fe effeithiai ei gynghorion, 
Fel bendigaid gawod Fai. 


David Davies sydd yn huno, 
Aeth i'r gwynfyd o Glyntaf, 
Ergyd trwm i'r eglwys ydoedd 
Colli y gweinidog braf; 
Evan Davies o Llanedi, 
Dros dangnefedd dyrchai lef ; 
Jones o Abermaw anwylir, 
Arwr gorsedd gras oedd ef. 


Hedd i feddrod Owen Evans, 
Yn Cefncoedycymer draw ; 
Gresyn i'r ysgolor syrthio 
O dan ddyrnod brenin braw. 








Velindre. 

Peter Joseph a'i boblogrwydd, 
Ddenodd filoedd cyn yn awr ; 

Evans Rhydyparc yn sydyn, 
Gyfaill serchog, dorwyd lawr. 


Ioan Triphlyg, a Bardd Horeb, 
Swynol fydd ei “ Delyn” mwy, 
A Ben Jones o Abercefel, 
Ioan Oerdin gyda hwy, 
Medrus gerddor oedd James Isaac, 
Adnabyddus trwy y wlad, 
Davies o Pantgwyn sy'n ddistaw, 
Darfu seiniau 'i gerddi mâd. 


Hedd i'r Meddyg gwych o'r Gelli, 
A'r Cyfreithiwr uchel nôd, 
Evans o Tregroes a gofir 
Gan y wlad tra clwyf yn bod ; 
Fel llenorion a phregethwyr, 
Dylanwadol dros eu Duw, 
Enwau y Lewisiaid bery 
Am flynyddau eto'n fyw. 


Boed i Pan a_ William Joseph 
I ddarostwng trais o'r wlad, 
A chyhoeddi i droseddwyr 
Rasol drefn maddeuant rhad. 
Duw fo'n galw llawer eto 
O wroniaid at ei waith, 
Dyffryn Cerdin fyddo'n codi 
Dewrion lu am oesau maith. 


Dan yr Ywen. 
gef o. O. 














